CELEX: C2005/019/65
Language: sk
Date: 2005-01-22 00:00:00
Title: Vec T-427/04: Žaloba podaná dňa 13. októbra 2004: Francúzska republika proti Komisii Európskych spoločenstiev

22.1.2005   
            
            
               SK
            
            
               Úradný vestník Európskej únie
            
            
               C 19/31
            
         Žaloba podaná dňa 13. októbra 2004: Francúzska republika proti Komisii Európskych spoločenstiev
   (Vec T-427/04)
   (2005/C 19/65)
   Jazyk konania: francúzština
   Francúzska republika, v zastúpení: Ronny Abraham, Géraud de Bergues a Stéphanie Ramet, splnomocnení zástupcovia, ktorí si zvolili adresu na doručovanie v Luxemburgu, podala 13. októbra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil v celom rozsahu rozhodnutie Komisie č. C(2004) 3061 z 2. augusta 2004 o štátnej pomoci poskytnutej Francúzskou republikou v prospech France Télécom;
            
         
               —
            
            
               zaviazal Komisii Európskych spoločenstiev na náhradu trov konania.
            
         Žalobné dôvody a hlavné tvrdenia
   Podľa napadnutého rozhodnutia v tejto veci je režim daní z podnikania, ktorý sa vzťahoval na France Télécom (FT) v období medzi januárom 1994 a decembrom 2002 štátnou pomocou nezlučiteľnou so spoločným trhom.
   Na podporu svojich tvrdení žalobca na prvom mieste tvrdí, že sa Komisia dopustila zásadného omylu v hodnotení ako aj nesprávneho právneho posúdenia. V tejto súvislosti žalobca spochybňuje analýzu daňového režimu vzťahujúceho sa na FT, ktorú Komisia založila na zákone č. 90/568 z 2. júla 1992 o organizácii verejnej služby pôšt a France Télécom. Komisia, na jednej strane, označila za zmiešaný poplatok, ktorý zaplatilo FT v období rokov 1991 až 1993, hoci bol tento poplatok čisto daňovej povahy, a na druhej strane považovala FT za subjekt podliehajúci dvom odlišným daňovým režimom, pričom však celý daňový režim mal byť rozdelený do dvoch časových úsekov. Následne má Komisia poskytnúť náhradu za obdobie rokov 1991 až 2002.
   Žalobca sa tiež dovoláva porušenia článku 15 nariadenia č. 659/1999, ktoré ustanovuje podrobné pravidlá na používanie článku 93 Zmluvy ES, v tom rozsahu, že Komisia mala zvážiť skutočnosť, že medzi dňom odsúhlasenia údajnej pomoci, teda 2. júlom 1990, kedy sa zákonom č. 90-568 zaviedol v plnom rozsahu a s konečnou platnosťou uvedený daňový režim, a prvou žiadosťou Komisie o informácie zo dňa 28. júna 2001, uplynula desaťročná lehota.
   Žalobca sa ďalej dovoláva porušenia zásady legitímnej dôvery, pokiaľ ide o požiadavku v napadnutom rozhodnutí vymáhať od FT vrátenie pomoci, a tiež jeho riadneho práva žalovaného v tom rozsahu, v ktorom Komisia dospela k záveru, že ide o štátnu pomoc bez toho, aby umožnila francúzskym orgánom vyjadriť sa k podstate svojich tvrdení, teda zmiešanej povahe poplatku zaplateného FT v období rokov 1991 až 1993.